CELEX: 62008CN0168
Language: fi
Date: 2008-04-21 00:00:00
Title: Asia C-168/08: Ennakkoratkaisupyyntö, jonka Cour de cassation (Ranska) on esittänyt 21.4.2008 — Iaszlo Hadadi (Hadady) v. Csilla Marta Mesko, Hadadin (Hadady) puoliso

21.6.2008   
            
            
               FI
            
            
               Euroopan unionin virallinen lehti
            
            
               C 158/13
            
         Ennakkoratkaisupyyntö, jonka Cour de cassation (Ranska) on esittänyt 21.4.2008 — Iaszlo Hadadi (Hadady) v. Csilla Marta Mesko, Hadadin (Hadady) puoliso
   (Asia C-168/08)
   (2008/C 158/20)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour de cassation
   Pääasian asianosaiset
   
      Kantaja: Iaszlo Hadadi (Hadady)
   
      Vastaaja: Csilla Marta Mesko, Hadadin (Hadady) puoliso
   Ennakkoratkaisukysymykset
   
               1)
            
            
               Onko (asetuksen (EY) N:o 2201/2003 (1)) 3 artiklan 1 kohdan b alakohtaa tulkittava siten, että tapauksessa, jossa puolisoilla on sekä sen jäsenvaltion kansalaisuus, jonka tuomioistuimen käsiteltäväksi asia on saatettu, että Euroopan unionin jonkin toisen jäsenvaltion kansalaisuus, etusija on annettava sen valtion kansalaisuudelle, jonka tuomioistuimen käsiteltäväksi asia on saatettu?
            
         
               2)
            
            
               Jos edellä esitettyyn kysymykseen vastataan kieltävästi, onko kyseistä säännöstä tulkittava siten, että siinä tapauksessa, että molemmilla puolisoilla on samojen kahden jäsenvaltion kansalaisuudet, siinä tarkoitetaan heidän kannaltaan vahvinta näistä kahdesta kansalaisuudesta?
            
         
               3)
            
            
               Jos edellä esitettyyn kysymykseen vastataan kieltävästi, onko näin ollen katsottava, että puolisoille annetaan kyseisessä säännöksessä lisävaihtoehto, eli he voivat valintansa mukaan saattaa asian tuomioistuimen käsiteltäväksi jommassakummassa niistä kahdesta jäsenvaltioista, joiden kansalaisuudet heillä molemmilla on?
            
         
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta 27.11.2003 annettu neuvoston asetus (EY) N:o 2201/2003 (EUVL L 338, s. 1).